Document ID: 31993D0317

Komisijas Lēmums
(1993. gada 21. aprīlis)
par liellopu ausu marķējumā izmantojamā koda saturu
(93/317/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1992. gada 27. novembra Direktīvu 92/102/EEK par dzīvnieku identificēšanu un reģistrēšanu [1], un jo īpaši tās 5. panta 2. punkta a) apakšpunktu,
tā kā ar šo kodu jāidentificē katrs liellops atsevišķi, kā arī pēc tā nosakāma liellopa izcelsmes dalībvalsts un saimniecība; tā kā katras dalībvalsts identifikācijai jāizmanto divu burtu kods;
tā kā izcelsmes saimniecību var identificēt pēc katrai saimniecībai piešķirta vienreizēja cipara vai ciparu sērijas; tā kā katrai kompetentai iestādei jāizraugās sistēma, pēc kādas piešķirt numurus tās kontrolē esošām saimniecībām; tā kā kodam jābeidzas ar cipariem vai burtiem, kas identificē katru dzīvnieku atsevišķi;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
1. Kods liellopa auss marķējumā sākas ar burtiem, kas identificē izcelsmes dalībvalsti saskaņā ar šādu tabulu:
Apvienotā Karaliste | UK |
Beļģija | BE |
Dānija | DK |
Francija | FR |
Grieķija | EL |
Itālija | IT |
Īrija | IE |
Luksemburga | LU |
Nīderlande | NL |
Portugāle | PT |
Spānija | ES |
Vācija | DE |
2. Kods beidzas ar ciparu sēriju un/vai burtiem, pēc kuriem ir iespējams identificēt katru dzīvnieku atsevišķi kopā ar saimniecību, kurā tas ir dzimis.
2. pants
Šis lēmums ir adresēts dalībvalstīm.
Briselē, 1993. gada 21. aprīlī

Labels: 7
18
6